Idza Luhumyo

Idza Luhumyo (alizaliwa 1993) ni mwandishi wa hadithi fupi kutoka Kenya, ambaye kazi yake huchunguza utambulisho wa watu wa pwani ya Kenya. Mnamo Julai 2020, Luhumyo alitangazwa kuwa mshindi wa kwanza wa tuzo la Margaret Busby New Daughters of Africa Award.Alikuwa mshindi wa Tuzo la Short Story Day Africa ya 2021 na hadithi yake "Five Years Next Sunday", ambayo pia ilishinda Tuzo la Caine.

 Maisha 
Idza Luhumyo alizaliwa Mombasa, Kenya, na ana shahada ya sheria kutoka Chuo Kikuu cha Nairobi . Anaishi kati ya Kilifi na Nairobi, na anafanya kazi kama mwandishi wa skripti na mwandishi wa nakala.Mnamo tarehe 21 Julai 2020 ilitangazwa kwamba yeye ndiye alikuwa mshindi wa kwanza wa ufadhili wa masomo uliowezeshwa na uchapishaji wa mkusanyiko wa Margaret Busby wa mwaka wa  2019 uitwao New Daughters of Africa na Myriad Editions,na kwamba Luhumyo angeanza masomo ya uzamili katika Chuo Kikuu cha SOAS,London katika muhula wa vuli wa mwaka 2020 huku makazi yakitolewa na International Students House.Akizungumzia kozi yake, Luhumyo alisema:"Kitu ninachokipenda zaidi kuhusu programu ya Uzamili ya Fasihi Linganishi ni mchanganyiko wake wa taaluma mbalimbali. Wakati mwingine napenda kuifikiria kama ‘fasihi bila mipaka inayokutana na nadharia muhimu,’ jambo ambalo ni kamilifu kabisa.

Luhumyo aliendelea kuwa mwanafunzi na mshiriki wa udhamini wa Rose katika mpango wa MFA Creative Writing katika Chuo Kikuu cha Jimbo la Texas.

Kazi ya Luhumyo imechapishwa na Popula,Jalada Africa, The Writivism Anthology, Baphash Literary & Arts Quarterly, MaThoko's Books, Gordon Square Review, Amsterdam's ZAM Magazine, Short Story Day Africa, The New Internationalist, The Dark and African Arguments.Kazi zake zimeorodheshwa kwa Tuzo ya Short Story Day Africa, Miles Morland Writing Scholarship, na Tuzo ya Gerald Kraak.

Luhumyo alishinda Tuzo ya Short Story Day Africa  2021 na "Five Years Next Sunday".Mnamo Juni 2022, hadithi hio pia ilitangazwa kwenye orodha fupi ya Tuzo ya Caine, pamoja na hadithi za Joshua Chizoma, Nana-Ama Danquah, Hannah Giorgis na Billie McTernan.Luhumyo aliendelea kuwa mshindi, akichaguliwa kati ya kazi 349 kutoka nchi 27 za Afrika.Mwenyekiti wa jopo la waamuzi wa Tuzo ya Caine Okey Ndibe alielezea "Five Years Next Sunday"kama hadithi ya "incandescent", ambayo ilitumia "lugha ya kupendeza".Luhumyo alikuwa mwandishi wa tano wa Kenya kutunukiwa Tuzo ya Caine.

Mnamo Disemba 2022, Luhumyo aliorodheshwa na jarida la New African kati ya "Waafrika 100 Wenye Ushawishi Zaidi" wa mwaka huo.

Marejeo

Jamii:Watu walio hai
Jamii:Waliozaliwa 1993
Jamii:waandishi wa Kenya